Am wakken i d-nessebgen yakan, aselmed n teqcicin deg tmetti taqbaylit d ayen yettwagedlen, ur sɛint ara azref ad ruḥent ɣer uɣerbaz, acku deg usugnan-nsen taqcict ma teffeɣ neɣ tufa ciṭ n tlelli ala tacmat ara d-tawi i yisseɣ n twacult. Aya yella-d ula deg ungal aɛecciw n tmes s uwadem n Wezna i d-yessebganen daɣen belli taqcict tettwaḥqer deg ungal-a, yugi-as wergaz n yemma-s ad truḥ ɣer uɣerbaz, mi as-tenna yemma-s d lawan Wezna ad t-tekcem am nettat am tizziwin-is, yenna-as  Dacu ! ɛiwed-as-d kan i wawal-agi, ad tefkeḍ yelli-m ad tɣerdeg uɣerbaz, wagi d ajdid 183 imi aselmed n teqcicin yettwaḥsab d lɛib di tmetti n yimiren  ur nesɛi tullas yeqqaren di twacult-nneɣ, yetteksen sser ɣef yirgazen 184.